Pragtige eenheid, rustig omgewing. Madeleine het moeite gedoen om ons met 'n paar versoeke te akkommodeer. Net 'n paar aanbevelings: meer hake vir handdoeke, broodmes, borsel vir braai, sitplek by braai. Die eenheid is lieflik, maar ons het ervaar dat dit meer geskik is vir ouers met 2 klein kinders as vir 4 volwassenes. Ons het pamflette oor doendinge in die omgewing by die Toerismeburo gekry en gelos in die huis. Dalk 'n leêr met sulke pamflette, naaste wasser, ens. Omgewing is lieflik.
Dis moderne verblyf met al die nodige teen 'n goeie prys en sentraal geleë, ook lekker warm met verwarmer en elektriese komberse vir die winter!
Avo & Oak is geleë in 'n rustige woonbuurt met die mooiste tuine en is maklik om te kry. Ons is vriendelik ontvang en het heerlik daar gebly. Dekor is ongelooflik mooi en hulle het regtig aan alles gedink wat jy kan nodig hê. Sal dit vir seker aanbeveel vir enigeen wat verblyf in George soek.
Baie netjiese plek. As jy met 'n peuter reis is die gastehuis ideaal - eenheid is baie netjies en stylvol sonder allerhande fieterjasies wat eers iewers uit die pad gesit moet word vir nuuskierige, besige agies nie. My kind is 20 maande oud en ons het baie lekker gebly. Sal beslis weer hier bly.
Dankie vir 'n pragtige huisie. Alles wat mens nodig het vir 'n lekker naweek-wegbreek. Baie skoon, netjies en gesellig.
Ons het 'n goeie oornagverblyf by Avo & Oak gehad. Alles was absoluut pragtig. Ons kan definitief dit aanbeveel vir enige iemand met kinders.
Ek het baie gehou van die dekor, eenvoudige styl. Ek kan dalk net aanbeveel dat hulle 'n droograkkie aanskaf vir die nat handdoeke, swemklere. Vier koffiebekers sal ook handig wees. Ons is van Gauteng waar ons altyd bewus is van sekuriteit. Ons het bietjie ongemaklik gevoel dat mense wat in die straat verby stap in die woonstelletjie kan inkyk. 'n Skerm / digter heining sal die probleem oplos. Ons het baie lekker daar gebly!
Ons het baie lekker in Avo & Oak gebly. Dis 'n groot, skoon woonstel met al die geriewe en die gasvrou, Madeleine is baie gasvry. Ek sal enige tyd weer daar gaan bly.
Sal Avo & Oak vir enige iemand aanbeveel. Dis in 'n rustige area. En die plek is baie skoon en netjies.
Ons het baie lekker gebly. Dit is mooi skoon en netjies en die area is stil en nie ver van die groot winkels en restaurante af nie. Ek kan dit beslis aanbeveel.